pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-การรถไฟแห่งประเทศไทยเพิ่มแนวทางปฏิบัติป้องกันและควบคุมโรคติดเชื้อไวรัส COVID-19 พร้อมเปิดให้ผู้โดยสารที่ต้องการยกเลิกการเดินทาง ขอคืนเงินค่าโดยสารได้เต็มราคา
วันอังคารที่ 3 สิงหาคม 2564
การรถไฟแห่งประเทศไทยเพิ่มแนวทางปฏิบัติป้องกันและควบคุมโรคติดเชื้อไวรัส COVID-19 พร้อมเปิดให้ผู้โดยสารที่ต้องการยกเลิกการเดินทาง ขอคืนเงินค่าโดยสารได้เต็มราคา
การรถไฟแห่งประเทศไทย (รฟท.) ออกแนวทางปฏิบัติเพื่อการป้องกันและควบคุมโรคติดเชื้อไวรัส COVID-19 และช่วยเหลือประชาชนที่ต้องการยกเลิกการเดินทางตามนโยบายของภาครัฐ โดยเริ่มตั้งแต่บัดนี้ - 31 สิงหาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า จากสถานการณ์การแพร่ระบาดโควิด-19 ระลอกใหม่ที่มีการตรวจพบผู้ติดเชื้อเพิ่มมากขึ้นอย่างรวดเร็ว ประกอบกับการมีข้อกําหนดในมาตรา 9 แห่งพระราชกําหนดการบริหารราชการในการณ์ฉุกเฉิน พ.ศ.2548 (ฉบับที่ 27) ขอความร่วมมือให้ประชาชนชะลอหรือหลีกเลี่ยงการเดินทางข้ามจังหวัดโดยไม่มีเหตุจําเป็น การรถไฟแห่งประเทศไทย (รฟท.) จึงได้ออกแนวทางปฏิบัติเพื่อการป้องกันและควบคุมโรคติดเชื้อไวรัสโคโรนา 2019 (โควิด-19) และช่วยเหลือประชาชนที่ต้องการยกเลิกการเดินทางตามนโยบายของภาครัฐ โดยเริ่มตั้งแต่บัดนี้ - 31 สิงหาคม 2564 ดังต่อไปนี้
- ให้ผู้โดยสารที่ซื้อตั๋วโดยสาร (รายบุคคล หมู่คณะ) ตั๋วสําหรับเช่าขบวนรถพิเศษโดยสาร และเช่ารถโดยสารไว้ล่วงหน้า หากไม่มั่นใจในการเดินทางในช่วงดังกล่าวสามารถติดต่อขอคืนเงินค่าตัวก่อนวันเดินทางไม่น้อยกว่า 1 วัน โดยยกเว้นค่าธรรมเนียมการคืนเงิน (คืนเต็มราคา) เป็นกรณีพิเศษ
- กรณีจังหวัดของสถานีต้นทางหรือปลายทางตามตั๋วของผู้โดยสาร ได้ประกาศมาตรการเป็นพื้นที่ควบคุมสูงสุด อนุญาตให้คืนเงินค่าตั๋วก่อนขบวนรถออกไม่น้อยกว่า 2 ชั่วโมง โดยยกเว้นค่าธรรมเนียมการคืนเงิน (คืนเต็มราคา) เป็นกรณีพิเศษ
- กรณีมีการจองซื้อตั๋วทางอินเตอร์เน็ต หากผู้โดยสารไม่ประสงค์เดินทางและไม่สะดวกในการคืนเงินค่าตั๋วผ่านระบบอินเตอร์เน็ต ให้อนุญาตคืนเงินค่าตั๋วก่อนขบวนรถออกไม่น้อยกว่า 1 ชั่วโมง โดยยื่นคําร้องขอคืนเงินได้ที่สถานี
นายนิรุฒกล่าวว่า รฟท. ยังได้สั่งการให้เจ้าหน้าที่ เพิ่มความถี่ในการดูแลทําความสะอาดภายในขบวนรถโดยสารทุกขบวน และทุกสถานีอย่างสม่ําเสมอ โดยเฉพาะบริเวณทุกผิวสัมผัส เช่น ราวจับ ที่จับบริเวณประตู เก้าอี้นั่ง ผู้โดยสาร เครื่องจําหน่ายตั๋วโดยสาร ราวจับบันได/บันไดเลื่อน ปุ่มกดลิฟต์ และห้องน้ํา เป็นต้น ให้ทําความสะอาดมากที่สุดหรือให้ทําทุกชั่วโมง รวมถึงให้เพิ่มความเข้มงวดตรวจสอบคัดกรองพนักงานรถไฟ ผู้ใช้บริการรถไฟ รวมทั้งผู้ประกอบการ ต้องสวมใส่หน้ากากอนามัยหรือหน้ากากผ้าทุกคน พร้อมทําความสะอาดมือด้วยน้ํายาฆ่าเชื้อ และตรวจวัดอุณหภูมิร่างกายก่อนและหลังการปฏิบัติงานหรือใช้บริการอย่างเคร่งครัด เพื่อป้องกันโรคติดเชื้อและสร้างความมั่นใจในความปลอดภัยแก่ผู้โดยสารตลอดการเดินทาง
รัฐบาลไทย-ข่าวทำเนียบรัฐบาล-ครม. อนุมัติ 3,995 ล้านบาท จัดหายาโควิด-19 เพื่อหน่วยบริการสุขภาพทุกระดับ
วันจันทร์ที่ 18 กรกฎาคม 2565
ครม. อนุมัติ 3,995 ล้านบาท จัดหายาโควิด-19  เพื่อหน่วยบริการสุขภาพทุกระดับ
ครม. อนุมัติ 3,995 ล้านบาท จัดหายาโควิด-19  เพื่อหน่วยบริการสุขภาพทุกระดับ
วันที่ 18 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี แถลงมติคณะรัฐมนตรี เห็นชอบโครงการจัดหายารักษาผู้ป่วยโควิด-19 กรอบวงเงิน 3,995.2708 ล้านบาท ระยะเวลาดําเนินงาน 3 เดือน (ก.ค. -ก.ย. 65) แบ่งเป็นสําหรับซื้อยาและเวชภัณฑ์ทางการแพทย์ (ของใหม่) ได้แก่ Favipiravia/Molnupiravia เฉลี่ย 27 ล้านเม็ด/เดือน (จํานวน 1,296.00 ล้านบาท) และ Remdesivir จํานวน 57,000 vial/เดือน (จํานวน 21.96 ล้านบาท) วงเงินรวม 1,317.96 ล้านบาท รวมทั้งเป็นการแบ่งค้างชําระ สําหรับ Favipiravia/Molnupiravia 165 ล้านเม็ด (จํานวน 2,653.81 ล้านบาท) และค่าชุดตรวจ ATK จํานวน 1 ล้านชุด (จํานวน 23.50 ล้านบาท) ของเดือน มี.ค.- มิ.ย. 65 รวมวงเงิน 2,677.31 ล้านบาท
ทั้งนี้ โครงการจัดหายารักษาผู้ป่วยโรคโควิด-19 และวัสดุอุปกรณ์ทางการแพทย์สําหรับ เตรียมความพร้อมในการรับมือและป้องกันโรคโควิด-19 และดูแลรักษาผู้ติดเชื้อโควิด-19 สนับสนุนการปฏิบัติงานของบุคลากรทางการแพทย์ ในการรักษาผู้ติดเชื้อโควิด-19 ได้อย่างปลอดภัยในหน่วยบริการสุขภาพทุกระดับ
รัฐบาลไทย-ข่าวทำเนียบรัฐบาล-รมว.อว. ร่วมลงนามบันทึกข้อตกลงกับ Flash Express กับมหาวิทยาลัยราชภัฏทั่วประเทศ
วันอังคารที่ 2 พฤศจิกายน 2564
รมว.อว. ร่วมลงนามบันทึกข้อตกลงกับ Flash Express กับมหาวิทยาลัยราชภัฏทั่วประเทศ
รมว.อว. ร่วมลงนามบันทึกข้อตกลงกับ Flash Express กับมหาวิทยาลัยราชภัฏทั่วประเทศ
"ดร.เอนก" ร่วมลงนามบันทึกข้อตกลงกับFlash Expressกับมหาวิทยาลัยราชภัฏทั่วประเทศ
หวังสร้างบัณฑิตที่ทํางานได้จริงสู่ตลาดแรงงานในอนาคต
พร้อมมอบโล่รางวัลศิษย์เก่าดีเด่น มรภ.ลําปาง ในโอกาสครบรอบ50ปีของมหาวิทยาลัย
30 ตุลาคม 2564 : ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม ร่วมลงนามบันทึกข้อตกลงกับบริษัท แฟลช เอ็กซ์เพรส จํากัด พร้อมด้วย ศ.ดร.นพ.สิริฤกษ์ ทรงศิวิไล ปลัดกระทรวง ศ.ศุภชัย ปทุมนากุล รองปลัดกระทรวง โดยมี รศ.ดร.กิตติศักดิ์ สมุทธารักษ์ อธิการบดีมหาวิทยาลัยราชภัฏลําปาง และอธิการบดีจากมหาวิทยาลัยราชภัฏในภาคเหนือเข้าร่วมภายในงาน รวมถึงมหาวิทยาลัยราชภัฏทั่วประเทศเข้าร่วมเป็นสักขีพยานผ่านระบบออนไลน์งานดังกล่าวจัดขึ้นที่ห้องประชุมโอฬารโรจน์ ชั้น 1 อาคารโอฬาร โรจน์หิรัญ มหาวิทยาลัยราชภัฏลําปาง
ศ.(พิเศษ) ดร.เอนก กล่าวว่าการลงนามบันทึกข้อตกลงในครั้งนี้ เพื่อสนับสนุนพัฒนาการผลิตบัณฑิต ตามเกณฑ์มาตรฐานการศึกษาให้สามารถดําเนินการได้อย่างเป็นระบบและต่อเนื่อง ส่งเสริมให้นักศึกษาได้รับความรู้และประสบการณ์ตรงจากการปฏบัติงานจริงในบริษัท ลดปัญหาการว่างงานของบัณฑิตจบใหม่ที่มีผลการศึกษา และมีความประพฤติดีให้ได้รับโอกาสพิเศษ ในการเข้าทํางานกับบริษัทแฟลช เอ็กซ์เพรส จํากัด และบริษัทในเครือและในอนาคตให้สามารถกระจายสู่ตลาดแรงงานในอุตสาหกรรมอื่นๆได้ และตนหวังหว่าการลงนามบันทึกข่อตกลงนี้จะเป็นการเริ่มต้นที่ดี และขอกําชับให้ทุกฝ่ายดําเนินการกันต่อไปอย่างเต็มที่และต่อเนื่องให้มากที่สุด ขอให้โครงการนี้คือโครงการระยะยาวที่จะมาตอบโจทย์การว่างงานของเด็กจบใหม่ และพัฒนาต่อยอดจนสามารถสร้างแรงงานหลักของประเทศที่มีคุณภาพ ตอบโจทย์ภาคอุตสาหกรรมได้ในอนาคต
จากนั้นภายในงานดังกล่าว ศ.(พิเศษ) ดร.เอนก เหล่าธรรมทัศน์ รมว.อว. ให้เกียรติมอบโล่รางวัลศิษย์เก่าดีเด่นของมหาวิทยาลัยราชภัฏลําปาง ในโอกาสครบรอบ 50 ปี มหาวิทยาลัยราชภัฏลําปางให้กับนายคมสันต์ แซ่ลี ประธานกรรมการบริหาร บริษัทแฟลช เอ็กซ์เพรส จํากัด ศิษย์เก่าดีเด่นด้านต้นแบบคนรุ่นใหม่ พร้อมด้วยศิษย์เก่าดีเด่นดังมีรายนามดังนี้
นายมานัส นพคุณ ศิษย์เก่าดีเด่น ด้านการบริหารองค์กร
นายสาโรจน์ แก้วอรุณ ศิษย์เก่าดีเด่นด้าน การสร้างคุณประโยชน์แก่สังคมและท้องถิ่น
นายธีรชาติ พงศ์นฤมิตร ศิษย์เก่าดีเด่น ด้านต้นแบบคนรุ่นใหม่
ว่าที่ร้อยตรี นิกร ตันชุ่ม ศิษย์เก่าดีเด่น ด้านการบริหารองค์กร
นางสาวแววดาว รู้เพียร ศิษย์เก่าดีเด่น ด้านวิชาการ วิจัย และนวัตกรรม
นายมานพ สมบูรณ์ ศิษย์เก่าดีเด่น ด้านต้นแบบคนรุ่นใหม่
และ นายสมคิด ปันทะสืบ ศิษย์เก่าดีเด่น ด้านการสร้างคุณประโยชน์แก่สังคมและท้องถิ่น
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับหนังสือจากตัวแทนกลุ่มศูนย์รวมประชาชนปกป้องสถาบัน กรณีห้ามสองนักโทษคดีการเมืองออกไปรักษาตัวที่ รพ.ธรรมศาสตร์ หวั่นนักโทษรายอื่นเอาอย่าง
วันศุกร์ที่ 27 สิงหาคม 2564
รองปลัดกระทรวงยุติธรรม รับหนังสือจากตัวแทนกลุ่มศูนย์รวมประชาชนปกป้องสถาบัน กรณีห้ามสองนักโทษคดีการเมืองออกไปรักษาตัวที่ รพ.ธรรมศาสตร์ หวั่นนักโทษรายอื่นเอาอย่าง
รองปลัดกระทรวงยุติธรรม รับหนังสือจากตัวแทนกลุ่มศูนย์รวมประชาชนปกป้องสถาบัน กรณีห้ามสองนักโทษคดีการเมืองออกไปรักษาตัวที่ รพ.ธรรมศาสตร์ หวั่นนักโทษรายอื่นเอาอย่าง ย้ําโรงพยาบาลราชทัณฑ์มีมาตรฐาน พร้อมให้การดูแลเต็มที่และเท่าเทียมกันทุกคน
เวลา 09.00 น. ที่กระทรวงยุติธรรม นายวัลลภ นาคบัว รองปลัดกระทรวงยุติธรรมและโฆษกกระทรวงยุติธรรม รับหนังสือร้องเรียนจากกลุ่มศูนย์รวมประชาชนปกป้องสถาบัน กลุ่มประชาภักดิ์พิทักษ์สถาบัน ศูนย์ช่วยเหลือด้านกฎหมายผู้ถูกล่วงละเมิดทางสังคมออนไลน์ ชุดปฏิบัติการศรีสุริโยทัย และอาชีวะปกป้องสถาบัน โดยหนังสือร้องเรียนระบุว่า ตามที่มหาวิทยาลัยธรรมศาสตร์ได้ออกหนังสือขอความอนุเคราะห์รับตัว นายพริษฐ์ ชีวารักษ์ และนายสิริชัย นาถึง นักศึกษามหาวิยาลัยธรรมศาสตร์ ซึ่งเป็นผู้ต้องหาถูกคุมขังอยู่ในเรือนจํา ออกไปรักษาอาการติดเชื้อโควิด-19 ที่โรงพยาบาลธรรมศาสตร์ พร้อมกับแม่ของนายพริษฐ์ ที่เดินทางเข้ายื่นเรื่องขอให้ศาลมีคําสั่งส่งตัวไปรักษาที่อื่น จนเป็นที่วิพากษ์วิจารณ์ถึงความไม่เหมาะสมว่าอาจสร้างบรรทัดฐานที่ผิดและจะเกิดความไม่เป็นธรรมกับผู้ต้องขังรายอื่น ซึ่งพวกเรานั้นไม่เห็นด้วย เพราะบุคคลเหล่านี้กระทําผิดซ้ําซากในคดีเดิม โดยมีพฤติกรรมปลุกปั่นให้สังคมเกิดความแตกแยก รวมทั้งยังสวมบทบาทแกนนําม็อบออกประท้วงแบบเดิม ๆ แต่พุ่งประเด็นไปที่เรื่องสถาบันพระมหากษัตริย์อีกด้วยและหลายครั้งจงใจหมิ่นพระบรมเดชานุภาพในรูปแบบต่าง ๆ จนเป็นที่มาของการถูกดําเนินคดีไปแล้ว จนล่าสุดก็ยังกระทําในรูปแบบเดิมโดยไม่คํานึงถึงการประกันตัว จึงทําให้ศาลเพิกถอนการประกันตัวและถูกจับกุมอีกครั้ง ดังนั้นเราจึงเห็นควรให้ท่านทบทวนการพิจารณาและไม่ให้ความอนุเคราะห์ดังกล่าว เพื่อสร้างบรรทัดฐานที่ดีต่อสังคมต่อไป
นายวัลลภ เผยภายหลังรับหนังสือว่า หลังจากที่ได้อ่านหนังสือร้องเรียนแล้วทางกระทรวงยุติธรรมไม่ได้มีข้อขัดข้องใด ๆ ในข้อร้องเรียนกรณีการส่งตัวนักโทษไปรักษาตัวยังสถานที่อื่น เนื่องจากเมื่อศาลมีคําสั่งให้ควบคุมตัวผู้ต้องหาแม้จะอยู่ระหว่างพิจารณาคดีก็ตาม ทางกรมราชทัณฑ์มีหน้าที่ต้องควบคุมผู้ต้องขังทุกคนตามมาตรการอย่างเข้มงวด และเมื่อผู้ต้องขังมีอาการป่วยทั่วไปหรือติดเชื้อโควิดก็ต้องมีการดูแลรักษาทุกคนอย่างเต็มที่ด้วยความเท่าเทียม เสมอภาค และไม่เลือกปฏิบัติ ทั้งนี้ ตนอยากย้ําว่าโรงพยาบาลราชทัณฑ์มีบุคลากรทางการแพทย์ อุปกรณ์ และการรักษาตามมาตรฐานสาธารณสุข ส่วนที่มีการเผยแพร่ข่าวว่าผู้ต้องขังบางคนมีสภาพที่ยากลําบาก การกิน การอยู่ รวมทั้งการรักษาไม่ได้มาตรฐานนั้น ทางกรมราชทัณฑ์ได้เคยยืนยันมาโดยตลอดแล้วว่าไม่เป็นความจริงทั้งสิ้น จึงขอฝากถึงพี่น้องประชาชนที่ได้รับข้อมูลข่าวสารผ่านทาง Facebook และสื่อสังคมออนไลน์ต่าง ๆ อย่าหลงเชื่อข้อมูลที่บิดเบือนหรือข้อมูลที่เป็นเท็จ และขอให้ติดตามข้อมูลข่าวสารจากกระทรวงยุติธรรมหรือกรมราชทัณฑ์ เนื่องจากการชี้แจงข้อมูลในทุกประเด็นของกรมราชทัณฑ์เป็นการนําเสนอข้อเท็จจริงที่เกิดขึ้นจริง พร้อมให้ตรวจสอบได้
รัฐบาลไทย-ข่าวทำเนียบรัฐบาล-นายจ้าง/ลูกจ้าง ม.33 เฮ! ครม. ขยายกรอบวงเงิน 17,912 ล้านบาท ช่วยเหลือผู้ประกันตน ม.33 ใน 29 จังหวัด พร้อมอนุมัติ 16,103 ล้านบาท เยียวยานายจ้าง/ลูกจ้าง ม.33 ในพื้นที่ 13 จังหวัด
วันอังคารที่ 7 กันยายน 2564
นายจ้าง/ลูกจ้าง ม.33 เฮ! ครม. ขยายกรอบวงเงิน 17,912 ล้านบาท ช่วยเหลือผู้ประกันตน ม.33 ใน 29 จังหวัด พร้อมอนุมัติ 16,103 ล้านบาท เยียวยานายจ้าง/ลูกจ้าง ม.33 ในพื้นที่ 13 จังหวัด
นายจ้าง/ลูกจ้าง ม. 33 เฮ! ครม. ขยายกรอบวงเงินเพิ่มเป็น 17,912 ล้านบาท ช่วยเหลือผู้ประกันตน ม. 33 ใน 29 จังหวัด พร้อมอนุมัติ 16,103 ล้านบาท เยียวยานายจ้าง/ลูกจ้าง ม.33 ในพื้นที่ 13 จังหวัด เพิ่มเติม 1 เดือน (สิงหาคม) เริ่มโอนกันยายน นี้
นายธนกร วังบุญคงชนะ โฆษกประจําสํานักนายกรัฐมนตรีเปิดเผยที่ประชุมคณะรัฐมนตรีวันนี้อนุมัติให้สํานักงานประกันสังคม กระทรวงแรงงาน เปลี่ยนแปลงรายละเอียด โครงการเยียวยานายจ้างและผู้ประกันตนมาตรา 33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด เพื่อให้ครอบคลุมผู้ประกอบการและแรงงานในพื้นที่ที่ได้รับผลกระทบจากมาตรการของรัฐ ดังนี้
1. ขยายกรอบวงเงินจาก 17,050.4 ล้านบาท เป็น 17,912.6 ล้านบาท เพิ่มขึ้นจํานวน 862.2 ล้านบาท จากการปรับปรุงจํานวนนายจ้างและผู้ประกันตนมาตรา 33 ในพื้นที่ 29 จังหวัด โดยมีนายจ้างจํานวน 226,394 ราย เพิ่มขึ้น 18,900 รายและผู้ประกันตน ม. 33 จํานวน 3,877,936 ราย เพิ่มขึ้น 400,375 ราย ซึ่งเป็นผลจากการขยายเวลาให้นายจ้างในพื้นที่ 3 จังหวัดและ 16 จังหวัด สามารถขึ้นทะเบียนประกันสังคมรายใหม่ได้ภายในวันที่ 24 สิงหาคม 2564 ทั้งนี้ ยังขยายระยะเวลาในการเบิกจ่ายและดําเนินโครงการฯ ถึงวันที่ 31 ธันวาคม นี้
2. อนุมัติเงิน 16,103.3 ล้านบาท ช่วยเหลือนายจ้างและผู้ประกันตน ม.33 ในพื้นที่ควบคุมสูงสุดและเข้มงวด 13 จังหวัด เพิ่มเติม 1 เดือน (สิงหาคม) แบ่งเป็น 1) ช่วยเหลือนายจ้างจํานวน 194,660 ราย โดยจ่ายให้ 3,000 บาท ต่อจํานวนลูกจ้างไม่เกิน 200 คน เป็นจํานวนเงินทั้งสิ้น 7,257 ล้านบาท 2) ช่วยเหลือผู้ประกันตนตาม ม. 33 สัญชาติไทย จํานวน 3,538,530 คน โดยจะจ่ายให้ 2,500 บาท/คน/เดือน เป็นจํานวนเงิน 8,846.3 ล้านบาท โดยจะเริ่มโอนเงินเยียวยาภายในเดือนกันยายน 2564 นี้
โฆษกประจําสํานักนายกรัฐมนตรียังกล่าวเพิ่มเติมว่า วันนี้เป็นการอนุมัติวงเงินเพิ่มเติมจํานวน 16,965.5 ล้านบาท เดิมที่อนุมัติไปแล้ว (เมื่อวันที่ 10 ส.ค.) จํานวน 17,050.4 ล้านบาท ทําให้โครงการเยียวยานายจ้างและผู้ประกันตน มาตรา 33 ใน 9 กิจการที่ได้รับผลกระทบจากมาตรการของรัฐ ในพื้นที่ควบคุมสูงสุดและเข้มงวด 29 จังหวัด ที่ประกอบด้วยการให้ความช่วยเหลือนายจ้างและผู้ประกันตน ม. 33 ในพื้นที่ 13 จังหวัดในระยะเวลา 2 เดือน (ก.ค.- ส.ค.) และในพื้นที่ 16 จังหวัด ระยะเวลา 1 เดือน (ส.ค.) มีกรอบวงเงินรวมทั้งสิ้น 34,015.9 ล้านบาท
“ที่ประชุมคณะรัฐมนตรียังห่วงใยกลุ่มผู้ขับแท็กซี่และกลุ่มมอเตอร์ไซค์รับจ้าง โดยมอบหมายให้กระทรวงคมนาคมจัดทําข้อเสนอโครงการเพื่อช่วยเหลือเยียวยา กลุ่มผู้ขับแท็กซี่ และกลุ่มมอเตอร์ไซค์รับจ้าง ที่ไม่สามารถสมัครเป็นผู้ประกันมาตรา 40 เนื่องจากมีคุณสมบัติอายุเกินที่สํานักงานประกันสังคมกําหนดไว้ เพื่อให้การช่วยเหลือเป็นไปอย่างครอบคลุมด้วย” นายธนกรฯ กล่าว
..........................
รัฐบาลไทย-ข่าวทำเนียบรัฐบาล-ครม. เห็นชอบ ไทยเสนอตัวเป็นเจ้าภาพ "3 เมกะอีเว้นท์" หนุนการลงทุนโครงสร้างพื้นฐาน รองรับนักท่องเที่ยวทั่วโลก
วันพฤหัสบดีที่ 18 พฤศจิกายน 2564
ครม. เห็นชอบ ไทยเสนอตัวเป็นเจ้าภาพ "3 เมกะอีเว้นท์" หนุนการลงทุนโครงสร้างพื้นฐาน รองรับนักท่องเที่ยวทั่วโลก
....
ที่ประชุม ครม. (16 พ.ย.) เห็นชอบในหลักการให้ประเทศไทยเสนอตัวเป็นเจ้าภาพจัดงานเมกะอีเว้นท์ 3 รายการ ได้แก่ งาน Expo 2028 Phuket - Thailand ปี 2571, มหกรรมพืชสวนโลกอุดรธานี (ระดับB)ปี 2569 และพืชสวนโลกนครราชสีมา (ระดับ A1) ปี 2572
.
ประโยชน์ที่ประเทศไทยจะได้รับจากการเป็นเจ้าภาพจัดงานเมกะอีเวนท์ดังกล่าว คือ การพัฒนาและต่อยอดโครงสร้างพื้นฐานในด้านต่าง ๆ เพื่อรองรับนักท่องเที่ยวจากทั่วโลก เกิดการจ้างงานที่จะส่งผลให้จีดีพีเติบโตขึ้น รวมทั้งการพัฒนาบุคลากรที่เกี่ยวข้อง
.
กระทรวงการท่องเที่ยวฯ ประเมินว่าจะทําให้มีเงินสะพัดในประเทศไทยรวม 100,173 ล้านบาท จีดีพีเติบโตขึ้นราว 68,520 ล้านบาท สร้างรายรับภาษีให้ภาครัฐ 20,641ล้านบาท และเกิดการจ้างงาน 230,442 คน
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐบาลเห็นชอบเดินหน้าต่อ 4 โครงการกระตุ้นเศรษฐกิจในปี 2565
วันอังคารที่ 28 ธันวาคม 2564
รัฐบาลเห็นชอบเดินหน้าต่อ 4 โครงการกระตุ้นเศรษฐกิจในปี 2565
วันพฤหัสบดีที่ 23 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบมาตรการกระตุ้นเศรษฐกิจ 4 โครงการในปี 2565 ได้แก่ โครงการคนละครึ่ง ระยะที่ 4 คาดว่าจะเริ่มดําเนินการในเดือน มี.ค.-เม.ย.2565 รวมระยะเวลา 2 เดือน เพื่อรักษากําลังซื้อภายในประเทศ มาตรการชอปดีมีคืนให้สามารถนําค่าใช้จ่ายจากการซื้อสินค้าและบริการภายในประเทศไปหักลดหย่อนภาษีเงินได้บุคคลธรรมดาได้ตามจํานวนที่จ่ายจริง สูงสุดไม่เกิน 30,000 บาท/คน ตั้งแต่วันที่ 1 ม.ค. – 15 ก.พ.2565 คาดว่าจะสร้างรายได้หมุนเวียนในระบบเศรษฐกิจ 42,000 ล้านบาท นอกจากนี้ ยังขยายระยะเวลาการใช้สิทธิ์โครงการทัวร์เที่ยวไทย จากเดิมสิ้นสุดวันที่ 31 ม.ค.2565 เป็น 30 เม.ย.2565 และเพิ่มจํานวนห้องพักของโครงการเราเที่ยวด้วยกันอีก 2 ล้านห้อง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กสร. มุ่งแรงงานสัมพันธ์เชิงรุกลดปัญหาการเลิกจ้าง และข้อพิพาทแรงงาน
วันพฤหัสบดีที่ 13 มกราคม 2565
กสร. มุ่งแรงงานสัมพันธ์เชิงรุกลดปัญหาการเลิกจ้าง และข้อพิพาทแรงงาน
กรมสวัสดิการและคุ้มครองแรงงานขานรับนโยบายลดปัญหาการเลิกจ้าง และข้อพิพาทแรงงาน ในช่วงภาวะวิกฤติ COVID – 19 นําระบบการบริหารจัดการแรงงานสัมพันธ์เชิงรุกป้อนสถานประกอบกิจการ ผ่านกลไกศูนย์ปฏิบัติการแรงงานสัมพันธ์ระดับภูมิภาค
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า ภายใต้สถานการณ์การแพร่ระบาดของโรคติดเชื้อไวรัสโคโรนา 2019 และการปรับตัวของภาคอุตสาหกรรมในยุคที่มีการเปลี่ยนแปลงด้านนวัตกรรม เทคโนโลยีสมัยใหม่ (Disruptive Technology) ส่งผลทําให้เกิดการเปลี่ยนแปลงรูปแบบการจ้างงานตามโลกยุคดิจิทัล ที่ใช้เทคโนโลยีเป็นหลักในการทํางาน ซึ่งกระทบต่อการบริหารกิจการของนายจ้าง ทําให้เกิดการเปลี่ยนแปลงสภาพการจ้างของลูกจ้างอย่างรุนแรง มีการเลิกจ้างลูกจ้างเพิ่มขึ้น รวมทั้งการจ้างงานที่มีแนวโน้มมีความขัดแย้งระหว่างนายจ้าง ลูกจ้าง ตลอดจนการเปลี่ยนแปลงของเศรษฐกิจไทยภายใต้บริบทใหม่ (New Normal) ที่ไม่อาจหลีกเลี่ยงได้นายสุชาติ ชมกลิ่น รัฐมนตรีว่าการกระทรวงแรงงานได้เล็งเห็นถึงการเปลี่ยนแปลงดังกล่าว โดยมอบนโยบายส่งเสริมแรงงานสัมพันธ์เชิงรุกในภาวะวิกฤตภายใต้บริบทใหม่ (New Normal) ให้กรมสวัสดิการและคุ้มครองแรงงานดําเนินการสร้างความสัมพันธ์อันดีระหว่างนายจ้าง ลูกจ้าง เพื่อลดปัญหาการเลิกจ้าง โดยใช้มาตรการและแนวทางบรรเทาปัญหาการเลิกจ้าง ให้การเลิกจ้างลูกจ้างเป็นหนทางสุดท้าย รวมทั้งเพื่อลดปัญหาข้อขัดแย้ง ข้อพิพาทแรงงาน ทําให้เกิดความร่วมมือแก้ไขปัญหาในสถานประกอบกิจการด้วยระบบทวิภาคี โดยใช้หลักสุจริตใจในการปรึกษาหารือร่วมกัน รวมถึงการช่วยเหลือเยียวยาได้อย่างรวดเร็วและทั่วถึงหากเกิดผลกระทบจากปัญหาข้อขัดแย้งและการเลิกจ้าง
อธิบดี กสร.กล่าวเพิ่มเติมว่า กรมสวัสดิการและคุ้มครองแรงงานได้จัดประชุมศูนย์ปฏิบัติการแรงงานสัมพันธ์ระดับภูมิภาค เพื่อให้เป็นกลไกในการสร้างภาคีเครือข่ายแรงงานสัมพันธ์เข้าสู่นิคมอุตสาหกรรมและสถานประกอบกิจการในแต่ละพื้นที่ทั่วประเทศ โดยส่งเสริมและสร้างความสัมพันธ์อันดีระหว่างนายจ้าง ลูกจ้าง และองค์กรแรงงานในสถานประกอบกิจการให้รับฟังความคิดเห็นข้อเสนอแนะและร่วมกันหาแนวทางในการแก้ไขปัญหาความขัดแย้งในสถานประกอบกิจการ พร้อมทั้งแสดงความมุ่งมั่นนําการบริหารแรงงานสัมพันธ์ที่ดีด้วยระบบทวิภาคี เพื่ออยู่ร่วมกันแบบสมานฉันท์ มีความรับผิดชอบบนพื้นฐานของการทํางานร่วมกันภายใต้กฎหมายซึ่งจะทําให้ทั้งสองฝ่ายสามารถอยู่ร่วมกันอย่างสันติสุข ส่งผลดีต่อเศรษฐกิจโดยรวมของประเทศสืบไป
รัฐบาลไทย-ข่าวทำเนียบรัฐบาล-ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอำลา ปลัดกระทรวงกลาโหม พร้อมแนะนำ ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
วันศุกร์ที่ 5 สิงหาคม 2565
ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอําลา ปลัดกระทรวงกลาโหม พร้อมแนะนํา ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอําลา ปลัดกระทรวงกลาโหม
พร้อมแนะนํา ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
ู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอําลา ปลัดกระทรวงกลาโหม
พร้อมแนะนํา ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)
----------------------
​บ่ายวันนี้ที่กระทรวงกลาโหม (๔ สิงหาคม ๒๕๖๕ เวลา ๑๓.๓๐ นาฬิกา) พลตรี Wu Xiaoyi (อู๋ เสี่ยว อี้) ผู้ช่วยทูตทหารสาธารณรัฐประชาชนจีน/กรุงเทพฯ เข้าเยี่ยมอําลา พลเอก วรเกียรติ รัตนานนท์ ปลัดกระทรวงกลาโหม ในโอกาสครบวาระการปฏิบัติหน้าที่ พร้อมกับแนะนํา ผู้ช่วยทูตทหารสาธารณรัฐประชาชนจีน/กรุงเทพฯ (คนใหม่) ณ ห้องพระบารมีปกเกล้า ในศาลาว่าการกกลาโหม
​ในโอกาสนี้ ปลัดกระทรวงกลาโหม ได้ขอบคุณและชมเชย พลตรี Wu Xiaoyi (อู๋ เสี่ยว อี้) สําหรับการปฏิบัติหน้าที่อย่างดีเยี่ยมตลอดระยะเวลาที่ดํารงตําแหน่ง ซึ่งช่วยเสริมสร้างและประสานงานให้ กระทรวงกลาโหมของไทยและกระทรวงกลาโหมสาธารณรัฐประชาชนจีน ทั้งยังได้ขยายความร่วมมืออันดีระหว่างกันในทุก ๆ ด้าน โดยมีผลงานสําคัญ อาทิ การประสานการเดินทางเยือนไทยของผู้บังคับบัญชาระดับสูงของกระทรวงกลาโหมสาธารณรัฐประชาชนจีน เพื่อเข้าร่วมการประชุมต่าง ๆ ในวาระที่ไทยเป็นประธานอาเซียน เมื่อปี ๒๕๖๒ การผลักดันให้มีการลงนามในบันทึกความเข้าใจว่าด้วยความร่วมมือด้านการป้องกันประเทศระหว่างกระทรวงกลาโหมของไทยและกระทรวงกลาโหมสาธารณรัฐประชาชนจีน การอํานวยความสะดวกให้กําลังพลของไทยสามารถเดินทางไปเข้ารับการฝึกศึกษาในหลักสูตรทางทหาร ณ สาธารณรัฐประชาชนจีน นอกจากนี้ท่านยังมีบทบาทสําคัญในการสนับสนุนการแก้ไขปัญหาการแพร่ระบาดของโรคติดเชื้อไวรัสโคโรนา 2019 (โควิด 19) โดยการประสานการส่งมอบอุปกรณ์ รวมทั้งเครื่องมือทางการแพทย์ให้กับกระทรวงกลาโหมของไทย มูลค่ากว่า ๖ ล้านหยวน เมื่อ ๑๒ พฤษภาคม ๒๕๖๓ ที่ผ่านมา
​และในโอกาสเดียวกันปลัดกระทรวงกลาโหม ได้แสดงความยินดีต่อ พลเรือตรี Wang Zheng (หวัง เจิ้ง) ในโอกาสเข้ารับตําแหน่งผู้ช่วยทูตทหารสาธารณรัฐประชาชนจีน/กรุงเทพฯ (คนใหม่)      จากประสบการณ์การรับราชการทหารในตําแหน่งสําคัญ ๆ เป็นเวลากว่า ๓๕ ปี ทั้งในสถาบันวิชาการทหาร หน่วยการบินทหารเรือ และกระทรวงกลาโหมสาธารณรัฐประชาชนจีน โดยล่าสุดเป็น ผู้อํานวยการสํานักวิเคราะห์ข่าวกรอง ณ คณะกรรมาธิการทหารกลาง สาธารณรัฐประชาชนจีน จึงมั่นใจได้ว่าท่านจะสามารถสานต่อความสําเร็จ ของกระทรวงกลาโหมสาธารณรัฐประชาชนจีนคนปัจจุบัน ตลอดจนพัฒนาความร่วมมือทางทหารอันแนบแน่นระหว่างสองประเทศให้มีพัฒนาการที่ดียิ่งขึ้น
​สําหรับความสัมพันธ์ระหว่างไทยและมิตรประเทศนั้น มีความสัมพันธ์อันดีระหว่างกันมาโดยตลอด โดยเฉพาะอย่างยิ่งความสัมพันธ์ทางการทูต และความร่วมมือทางทหาร ที่ปัจจุบันมีพัฒนาการอย่างต่อเนื่องในทุกระดับ
รัฐบาลไทย-ข่าวทำเนียบรัฐบาล-บขส. รายงานข้อมูลภาพรวมการเดินทางในช่วงวันหยุด 5 วัน ระหว่างวันที่ 13 - 17 กรกฎาคม 2565
วันจันทร์ที่ 18 กรกฎาคม 2565
บขส. รายงานข้อมูลภาพรวมการเดินทางในช่วงวันหยุด 5 วัน ระหว่างวันที่ 13 - 17 กรกฎาคม 2565
มีประชาชนเดินทางด้วยรถโดยสารสาธารณะกว่า 2.4 แสนคน ไม่มีผู้โดยสารตกค้าง อุบัติเหตุรถโดยสาร บขส. เป็นศูนย์
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า เมื่อช่วงเช้าของวันนี้ (18 กรกฎาคม 2565)มีผู้โดยสารทยอยเดินทางกลับเข้ากรุงเทพฯ เป็นจํานวนมาก โดยจํานวนผู้โดยสารที่เดินทางกลับเข้ากรุงเทพฯ เมื่อวานนี้ 17 กรกฎาคม 2565 มีประมาณกว่า 30,000 คน โดย บริษัท ขนส่ง จํากัด(บขส.) ได้จัดรถโดยสาร (รถ บขส. รถร่วมฯ และรถตู้) ให้บริการกว่า 2,600 เที่ยว เป็นไปตามที่คาดการณ์ไว้ ทั้งนี้จากข้อมูลการเดินรถในช่วงวันหยุด ตั้งแต่วันที่ 13 - 17 กรกฎาคม 2565 รวม 5 วัน มีผู้โดยสารเดินทาง (เที่ยวไป-กลับ) ประมาณ 242,050 คน ใช้รถโดยสาร (รถ บขส. รถร่วมฯ และรถตู้) ประมาณ 25,859 เที่ยว ไม่มีรายงานผู้โดยสารตกค้าง และไม่พบอุบัติเหตุของรถโดยสาร บขส.
กรรมการผู้จัดการใหญ่ บขส. กล่าวเพิ่มเติมว่า บขส. ขอขอบคุณทุกหน่วยงาน และพนักงานทุกคน ที่มีส่วนร่วมในการอํานวยความสะดวกประชาชนเดินทางในช่วงวันหยุดที่ผ่านมา ทําให้ภาพรวมการให้บริการเป็นไปด้วยเรียบร้อย และเป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้กําชับให้ บขส. อํานวยความสะดวกผู้โดยสารให้ได้รับบริการที่มีคุณภาพ สะดวก และปลอดภัย
รัฐบาลไทย-ข่าวทำเนียบรัฐบาล-ครม.เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(IVI) อย่างสมบูรณ์ เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
วันอังคารที่ 8 มีนาคม 2565
ครม.เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(IVI) อย่างสมบูรณ์ เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
ครม.เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(IVI) อย่างสมบูรณ์ เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
วันที่ 8 มีนาคม 2565 น.ส. ไตรศุลีไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี (ครม.) เห็นชอบให้ประเทศไทยเข้าร่วมเป็นภาคีสถาบันวัคซีนนานาชาติ(International Vaccine Institute : IVI) อย่างสมบูรณ์ และอนุมัติให้ประเทศไทยสนับสนุนงบประมาณแก่ IVI ปีละ 100,000 ดอลลาร์สหรัฐ หรือประมาณ 3.25 ล้านบาท โดยใช้งบประมาณรายจ่ายประจําปี หมวดเงินอุดหนุนของกระทรวงสาธารณสุข เริ่มตั้งแต่ปีงบประมาณ 2566 เป็นต้นไป และมอบหมายให้กระทรวงการต่างประเทศจัดทําสัตยาบันสาร เพื่อการเข้าร่วมเป็นภาคีIVI อย่างสมบูรณ์
น.ส.ไตรศุลีกล่าวว่า IVI จัดตั้งขึ้นโดยข้อริเริ่มของสํานักงานโครงการพัฒนาแห่งสหประชาชาติ(UNPD) มีสํานักงานใหญ่ตั้งอยู่ที่เกาหลีใต้ มีวัตถุประสงค์เพื่อสร้างความมั่นคงในการเข้าถึงวัคซีนที่มีประสิทธิภาพและปลอดภัย การวิจัย พัฒนา และปรับปรุงวัคซีนชนิดใหม่ รวมถึงการเสริมสร้างศักยภาพของประเทศกําลังพัฒนาในด้านการพัฒนา การผลิต และการนําเข้าวัคซีน โดยIVI มีหน้าที่ดําเนินการ 4 โครงการหลัก ได้แก่ ให้ความช่วยเหลือด้านการฝึกอบรมและช่วยเหลือทางเทคนิคเกี่ยวกับเทคโนโลยีการผลิตวัคซีน, ดําเนินการศึกษาวิจัยในห้องปฏิบัติการและภาคสนาม, ประเมินวัคซีน โดยการวิจัยเชิงทดลองทางคลินิกและภาคสนาม และร่วมมือกับผู้ผลิตวัคซีนเพื่อส่งเสริมการวิจัยและพัฒนาวัคซีน ซึ่งประเทศไทยได้ร่วมลงนามในข้อตกลงว่าด้วยการจัดตั้ง IVI พร้อมธรรมนูญแนบท้ายข้อตกลง เมื่อวันที่ 28 ตุลาคม 2539 แต่ยังไม่ได้เป็นภาคีโดยสมบูรณ์จนกว่าจะมีการให้สัตยาบัน
สําหรับประโยชน์ที่จะเกิดขึ้นจากการที่ประเทศไทยเข้าร่วมเป็นภาคี IVI อย่างสมบูรณ์ จะช่วยเสริมสร้างโอกาสในการศึกษา พัฒนาความรู้และศักยภาพในด้านการวิจัยและพัฒนาวัคซีนทั้งภายในและภายนอกประเทศจากโครงการความร่วมมือต่างๆ เช่น โครงการวิจัยและพัฒนาวัคซีนสําหรับการทดลองในมนุษย์ โครงการทดลองในห้องปฏิบัติการศูนย์เฝ้าระวังโรครวมถึงได้รับการถ่ายทอดเทคโนโลยีด้านวัคซีน การพัฒนาบุคลากรด้านวัคซีน และการยกระดับความสัมพันธ์กับIVI และประเทศสมาชิกให้มากขึ้น
ทั้งนี้ สอดคล้องกับนโยบายวัคซีนแห่งชาติของประเทศไทย ที่สนับสนุนการแลกเปลี่ยนเทคโนโลยีและนวัตกรรมที่หลากหลายในด้านการวิจัย พัฒนา และผลิตวัคซีน เพื่อพัฒนาศักยภาพด้านวัคซีนของประเทศไทย มุ่งสู่การเป็นศูนย์กลางทางการแพทย์ของโลก
------------------
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดศูนย์อำนวยความปลอดภัยทางถนนช่วงเทศกาลปีใหม่ 2565
วันอังคารที่ 28 ธันวาคม 2564
นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดศูนย์อํานวยความปลอดภัยทางถนนช่วงเทศกาลปีใหม่ 2565
หมวดทางหลวงบ้านแดน แขวงทางหลวงนครสวรรค์ที่ 1 กระทรวงคมนาคม
วันที่ 28 ธันวาคม 2564 เวลา 12.30 น. นายสรพงศ์ ไพฑูรย์พงษ์ รองปลัดกระทรวงคมนาคม เป็นประธานเปิดศูนย์อํานวยความปลอดภัยทางถนนช่วงเทศกาลปีใหม่ 2565 หมวดทางหลวงบ้านแดน แขวงทางหลวงนครสวรรค์ที่ 1 และปล่อยขบวนรถบริการช่วยเหลือฉุกเฉิน ณ จุดให้บริการประชาชนช่วงเทศกาลปีใหม่ 2565 หมวดทางหลวงบ้านแดน อําเภอบรรพตพิสัย จังหวัดนครสวรรค์ ซึ่งเป็นการบูรณาการความร่วมมือของหน่วยงานในสังกัดกระทรวงคมนาคมในพื้นที่ และตํารวจทางหลวง ได้แก่ กรมทางหลวง กรมทางหลวงชนบท กรมเจ้าท่า กรมการขนส่งทางบก การรถไแห่งประเทศไทย และบริษัท ขนส่ง จํากัด ให้บริการประชาชนที่เดินทางในช่วงเทศกาลปีใหม่ 2565 เช่น ให้บริการห้องน้ําสะอาด ที่พักรถ เครื่องดื่ม ตลอด 24 ชั่วโมง ตั้งแต่วันที่ 29 ธันวาคม 2564 - 4 มกราคม 2565
นายสรพงศ์ ไพฑูรย์พงษ์ รองปลัดกระทรวงคมนาคม ได้กล่าวขอบคุณเจ้าหน้าที่จากทุกหน่วยงาน ที่ได้บูรณาการความร่วมมือ เสียสละแรงกาย เวลา เพื่ออํานวยความสะดวกปลอดภัยประชาชนตลอด 24 ชั่งโมง ในช่วง 7 วัน ตลอดเทศกาลปีใหม่ ซึ่งเป็นการดําเนินการตามนโยบายของ นายศักดิ์สยาม ชิดชอบ รัฐมนตรีว่าการกระทรวงคมนาคม และขอให้บริการประชาชนโดยยึดถือตามมาตรการป้องกันการแพร่ระบาดของโรคติดเชื้อไวรัสโคโรน่า 2019 (COVID-19) อย่างเคร่งครัด
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” แนะคนวัยหนุ่มสาว/กลุ่มที่มีสุขภาพแข็งแรง แม้ฉีดวัคซีนครบโดสแล้วหากตรวจพบเชื้อหรือมีอาการอย่านิ่งนอนใจ ขอให้แยกกักตัวและปฏิบัติตนตามคำแนะนำแพทย์อย่างเคร่งครัด
วันพุธที่ 20 กรกฎาคม 2565
โฆษกรัฐบาลเผย “นายกฯ”  แนะคนวัยหนุ่มสาว/กลุ่มที่มีสุขภาพแข็งแรง แม้ฉีดวัคซีนครบโดสแล้วหากตรวจพบเชื้อหรือมีอาการอย่านิ่งนอนใจ ขอให้แยกกักตัวและปฏิบัติตนตามคําแนะนําแพทย์อย่างเคร่งครัด
โฆษกรัฐบาลเผย “นายกฯ”  แนะคนวัยหนุ่มสาว/กลุ่มที่มีสุขภาพแข็งแรง แม้ฉีดวัคซีนครบโดสแล้วหากตรวจพบเชื้อหรือมีอาการอย่านิ่งนอนใจ ขอให้แยกกักตัวและปฏิบัติตนตามคําแนะนําแพทย์อย่างเคร่งครัด
วันนี้ (20 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผย รายงานผู้ป่วยติดเชื้อโควิด-19 วันนี้ มีผู้ป่วยรายใหม่ (รักษาตัวใน รพ.) จํานวน 2,886 ราย จําแนกเป็น ผู้ป่วยในประเทศ 2,884 ราย ผู้ป่วยมาจากต่างประเทศ 2 ราย ยอดผู้ป่วยสะสม 2,342,419 ราย (ตั้งแต่ 1 มกราคม 2565) หายป่วยกลับบ้าน 2,029 ราย หายป่วยสะสม 2,343,131 ราย (ตั้งแต่ 1 มกราคม 2565) ผู้ป่วยกําลังรักษา 23,179 ราย โดยมีจํานวนผู้ป่วยปอดอักเสบรักษาตัวอยู่ในโรงพยาบาล 851 ราย และเสียชีวิต 19 ราย ซึ่งจากรายงานข้อมูลกระทรวงสาธารณสุขพบว่า ขณะนี้กราฟผู้ป่วยต้องรักษาในโรงพยาบาลเพิ่มขึ้นชัดเจน แม้ผู้ป่วยอาการหนักที่เข้ารพ.ยังอยู่ในเส้นสีเขียว แต่ผู้ป่วยใส่ท่อช่วยหายใจแนวโน้มยังสูงอยู่ และผู้เสียชีวิตแนวโน้มเพิ่มขึ้น ซึ่งต้องติดตามสถานการณ์ใกล้ชิด
“พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยังคงเน้นย้ําการปฏิบัติตนตามมาตรการ 2 U การฉีดวัคซีนเข็มกระตุ้นสําหรับทุกคนยังมีความจําเป็น โดยเฉพาะกลุ่มเสี่ยง 608 และผู้ที่ได้รับวัคซีนแล้วเกิน 3 เดือน ควรฉีดเข็มกระตุ้นเพราะยิ่งทิ้งระยะเวลานานภูมิคุ้มกันจะยิ่งลดลง เพื่อช่วยลดความรุนแรงจากการติดเชื้อโควิด-19 และลดอัตราการเสียชีวิต พร้อมเตือนกรณีคนวัยหนุ่มสาวหรือกลุ่มคนที่มีสุขภาพแข็งแรง แม้จะได้รับการฉีดวัคซีนครบโดสแล้ว แต่หากตรวจพบเชื้อหรือมีอาการแจ้งเตือน ขออย่านิ่งนอนใจ ให้แยกกักตัวและปฏิบัติตนตามคําแนะนําแพทย์อย่างเคร่งครัด เมื่อมาทํางานขอให้ลดการเข้ารวมกลุ่มหรือรับประทานอาหารร่วมกับบุคคลอื่น และการสวมหน้ากากอนามัยยังคงจําเป็นและสําคัญ นอกจากนั้นผมอยากฝากไปยังพรรคฝ่ายค้านควรที่จะหยุดด้อยค่าการแก้ปัญหาโควิด-19 ได้แล้วเพราะรัฐบาลแก้ปัญหาได้ดีที่สุดแล้วท่ามกลางวิกฤตปัญหามากมาย ขนาดต่างชาติยังชื่นชมการแก้ปัญหาของไทย ควรให้กําลังใจบุคลากรทางการแพทย์และทุกฝ่ายที่เกี่ยวข้องมากกว่า” นายธนกรฯ กล่าว
............................
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งดูแลค่าครองชีพประชาชน ก.พาณิชย์เร่งพูดคุยผู้ประกอบการศูนย์อาหาร ช่วยลดต้นทุนค่าใช้จ่ายอาหารจานด่วน เพิ่มรายการอาหารทางเลือกใหม่ ๆ
วันจันทร์ที่ 15 พฤศจิกายน 2564
โฆษกรัฐบาลเผย “นายกฯ” สั่งดูแลค่าครองชีพประชาชน ก.พาณิชย์เร่งพูดคุยผู้ประกอบการศูนย์อาหาร ช่วยลดต้นทุนค่าใช้จ่ายอาหารจานด่วน เพิ่มรายการอาหารทางเลือกใหม่ ๆ
โฆษกรัฐบาลเผย “นายกฯ” สั่งดูแลค่าครองชีพประชาชน ก.พาณิชย์เร่งพูดคุยผู้ประกอบการศูนย์อาหาร ช่วยลดต้นทุนค่าใช้จ่ายอาหารจานด่วน เพิ่มรายการอาหารทางเลือกใหม่ ๆ
นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์ประจําวัน ทราบถึงความเดือดร้อนของพี่น้องประชาชน ขณะนี้ร้านอาหารตามสั่ง/อาหารจานด่วน มีการปรับราคาขึ้นหลายรายการ เนื่องจากช่วงนี้ วัตถุดิบที่ใช้ประกอบอาหารมีราคาสูงอาทิ น้ํามันปาล์ม ไข่ไก่ ผักสด สั่งการ ให้กระทรวงพาณิชย์และหน่วยงานที่เกี่ยวข้อง เข้าไปตรวจสอบดูแลในเรื่องดังกล่าว ซึ่งกรมการค้าภายในแจ้งว่า จะมีการหารือกับห้างสรรพสินค้าที่ให้บริหารศูนย์อาหาร Food court เพื่อหาแนวทางช่วยเหลือผู้ประกอบการในแง่ต้นทุนการผลิต ค่าเช่า ส่วนแบ่งการขาย รวมถึงหารือกับผู้ประกอบการตลาดสด เร่งติดตามราคาสินค้า อาหารสด เครื่องปรุงต่าง ๆ ช่วยลดภาระต้นทุนให้กับผู้ประกอบการที่ขายอาหารจานด่วนไม่ให้ขาดทุน และยังสามารถจัดจําหน่ายรายการอาหารทางเลือกอื่น ๆ ในราคาที่เหมาะสม ลดภาระค่าครองชีพของประชาชนผู้บริโภคในขณะนี้
“ทั้งนี้ รัฐบาลยังมีโครงการคนละครึ่ง และร้านอาหารธงฟ้าราคาประหยัด ที่จะสามารถช่วยลดค่าครองชีพให้กับประชาชนในการซื้อของอุปโภคบริโภคในราคาที่ถูกลง และยังได้วางแผนการลงทะเบียนบัตรสวัสดิการแห่งรัฐรอบใหม่ เพื่อช่วยเหลือประชาชนที่เดือดร้อนให้ทั่วถึง” นายธนกร กล่าว
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” พอใจภาพรวมการฉีดวัคซีนเด็กอายุ 5-11 ปี ไม่พบเด็กมีอาการรุนแรง มั่นใจ วัคซีนช่วยสร้างภูมิคุ้มกันหมู่ ลดการเจ็บป่วยรุนแรง
วันพฤหัสบดีที่ 3 กุมภาพันธ์ 2565
โฆษกรัฐบาล เผย “นายกฯ” พอใจภาพรวมการฉีดวัคซีนเด็กอายุ 5-11 ปี ไม่พบเด็กมีอาการรุนแรง  มั่นใจ วัคซีนช่วยสร้างภูมิคุ้มกันหมู่ ลดการเจ็บป่วยรุนแรง
โฆษกรัฐบาล เผย “นายกฯ” พอใจภาพรวมการฉีดวัคซีนเด็กอายุ 5-11 ปี ไม่พบเด็กมีอาการรุนแรง  มั่นใจ วัคซีนช่วยสร้างภูมิคุ้มกันหมู่ ลดการเจ็บป่วยรุนแรง ขอผู้ปกครองยึดหลักสุขภาพ เพื่อบุตรหลานปลอดภัย
วันที่ 3 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผยสถานการณ์โควิด-19 ในไทยวันนี้ มีรายงานจํานวนผู้ติดเชื้อโควิด-19 ยอดผู้ติดเชื้อโควิด-19 รวม 9,172 ราย จําแนกเป็น ผู้ป่วยจากในประเทศ 8,950 ราย ผู้ป่วยมาจากต่างประเทศ 222 ราย ผู้ป่วยสะสม 242,288 ราย (ตั้งแต่ 1 มกราคม 2565) หายป่วยกลับบ้าน 7,832 ราย หายป่วยสะสม 1 90,588 ราย (ตั้งแต่ 1 มกราคม 2565) ผู้ป่วยกําลังรักษา 84,413 ราย เสียชีวิต 21 ราย ขณะที่ สถานการณ์ทั่วโลก ยอดยืนยันทั้งหมด 384,794,642 ราย หายป่วยแล้ว 304,766,835 ราย ผู้เสียชีวิต 5,715,687 ราย
ทั้งนี้ ล่าสุดประเทศไทยยังมีการฉีดวัคซีนแล้วกว่า 116,930,599 โดส ใน 77 จังหวัด แบ่งเป็น จํานวนผู้ได้รับวัคซีน เข็มที่ 1 จํานวน 52,389,359 ราย เข็มที่ 2 จํานวน 48,476,496 ราย เข็มที่ 3 จํานวน 14,749,139 ราย และเข็มที่ 4 จํานวน 1,045,605 ราย ขณะที่ข้อมูลสถิติการฉีดวัคซีนโควิด-19 ทั่วโลกแล้ว 10,149 ล้านโดส ใน 205 ประเทศ/เขตปกครอง โดยขณะนี้อัตราการฉีดล่าสุดรวมกันทั่วโลกที่ 32.7 ล้านโดสต่อวัน และมีแนวโน้มที่เพิ่มขึ้นอย่างต่อเนื่อง
โฆษกประจําสํานักนายกรัฐมนตรี ยังเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจภาพรวมการฉีดวัคซีนเด็กอายุ 5-11 ปี ที่มีโรคประจําตัว 7 กลุ่มโรค ใน 2 วันที่ผ่านมา ยังไม่พบเด็กมีอาการรุนแรงหรือมีอาการผิดปกติ ซึ่งได้รับการยินยอมสมัครใจจากผู้ปกครองและกุมารแพทย์ผู้ดูแลแล้ว โดยขอให้ความมั่นใจต่อพ่อแม่ผู้ปกครองว่า วัคซีนที่รัฐบาลจัดหามีมาตรฐานและความปลอดภัย ซึ่งหากสามารถฉีดวัคซีนให้ครอบคลุมประชากรทุกช่วงวัยได้มากขึ้น ประเทศก็จะปลอดภัยเพิ่มขึ้น ทั้งนี้ นายกรัฐมนตรีขอให้ทุกคนปรับตัว สร้างความเข้าใจ ยึดหลักสุขภาพกายและสุขภาพใจ เชื่อว่าจะสามารถเอาชนะปัญหาและโรคภัยทั้งหมดนี้ซึ่งกําลังจะผ่านไป
รัฐบาลไทย-ข่าวทำเนียบรัฐบาล-กระทรวงยุติธรรม ประชุมคณะทำงานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔
วันอังคารที่ 29 มิถุนายน 2564
กระทรวงยุติธรรม ประชุมคณะทํางานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔
กระทรวงยุติธรรม ประชุมคณะทํางานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference)
ในวันอังคารที่ ๒๙ มิถุนายน ๒๕๖๔ นายวัลลภ นาคบัว รองปลัดกระทรวงยุติธรรม และโฆษกกระทรวงยุติธรรม ในฐานะผู้อํานวยการศูนย์ฯ เป็นประธานการประชุมคณะทํางานศูนย์ต่อต้านข่าวปลอม (Anti Fake News Center) กระทรวงยุติธรรม ครั้งที่ ๑/๒๕๖๔ ผ่านระบบการประชุมทางไกล (Video Conference) โดยมี นางธารินี แสงสว่าง รองอธิบดีกรมคุมประพฤติ นางทัศนีย์ เปาอินทร์ รองอธิบดีกรมคุ้มครองสิทธิและเสรีภาพ นายเสกสรร สุขแสง รองอธิบดีกรมบังคับคดี นางสาวศิริประกาย วรปรีชา รองอธิบดีกรมพินิจและคุ้มครองเด็กและเยาวชน นายธวัชชัย ชัยวัฒน์ รองอธิบดีกรมราชทัณฑ์ พันตํารวจเอก อัครพล บุณโยปัษฎัมภ์ รองอธิบดีกรมสอบสวนคดีพิเศษ พันตํารวจโทไพศิษฎ์ สังคหะพงศ์ รองเลขาธิการ สํานักงาน ป.ป.ส. พร้อมด้วยคณะทํางาน และผู้ที่เกี่ยวข้องเข้าร่วมประชุมฯ
ในการนี้ ที่ประชุมได้รับทราบแนวทางการดําเนินงานของศูนย์ต่อต้านข่าวปลอม (Anti Fake News Center) กระทรวงยุติธรรม รวมทั้งได้มอบหมายให้ทุกหน่วยงานในสังกัดกระทรวงยุติธรรมดําเนินการติดตาม ตรวจสอบ วิเคราะห์ข้อมูลข่าวสารที่นําเสนอผ่านทางสื่อสารมวลชน และสื่อสังคมออนไลน์แล้วส่งผลกระทบหรือประเด็นข่าวเชิงลบต่อหน่วยงาน เพื่อชี้แจงให้สื่อมวลชนและเผยแพร่ให้สาธารณชนได้รับทราบด้วยความถูกต้อง และรวดเร็ว พร้อมทั้งรายงานผลให้ศูนย์ต่อต้านข่าวปลอมประเทศไทย กระทรวงดิจิทัลเพื่อเศรษฐกิจและสังคมได้รับทราบต่อไปด้วย
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม สั่งการด่วนให้ กรมทางหลวง ลงพื้นที่ตรวจสอบสาเหตุหลังคาด่านเก็บเงินบางปะกงยุบตัว
วันจันทร์ที่ 1 สิงหาคม 2565
รัฐมนตรีว่าการกระทรวงคมนาคม สั่งการด่วนให้ กรมทางหลวง ลงพื้นที่ตรวจสอบสาเหตุหลังคาด่านเก็บเงินบางปะกงยุบตัว
และเร่งดําเนินการซ่อมแซม พร้อมเสริมความแข็งแรงของโครงสร้าง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากกรณีเกิดอุบัติเหตุหลังคาด่านเก็บค่าธรรมเนียมผ่านทางของทางหลวงพิเศษระหว่างเมืองหมายเลข 7 ตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ยุบตัวลง เมื่อวันที่ 1 สิงหาคม 2565 นั้น นายศักดิ์สยาม ชิดชอบ รัฐมนตรีว่าการกระทรวงคมนาคม ได้สั่งการด่วนให้ กรมทางหลวง (ทล.) ลงพื้นที่ทันทีเพื่อตรวจสอบและหาสาเหตุของเหตุการณ์ที่เกิดขึ้น
ภายหลังจากการตรวจสอบความเสียหายที่ด่านเก็บเงินค่าผ่านทางบางปะกง พบว่า หลังคา Canopy บริเวณตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ได้ยุบตัวลงมากีดขวางการจราจรบริเวณหน้าด่านจํานวน 2 ช่องทาง คือ ช่องทางที่ 1 และ 2 ทั้งนี้ เหตุการณ์ดังกล่าว ไม่ได้เกิดความเสียหายต่อชีวิตและทรัพย์สินของผู้ใช้ทางและบุคลากร ขณะนี้ ทล. ได้สั่งการให้เจ้าหน้าที่แขวงทางหลวงพิเศษระหว่างเมือง เจ้าหน้าที่หมวดทางหลวงพานทอง เจ้าหน้าที่กู้ภัยบางปะกง และเจ้าหน้าที่ฝ่ายบํารุงรักษาทรัพย์สินเข้าร่วมตรวจสอบเพิ่มเติม พร้อมอํานวยความสะดวกแก่ผู้ใช้ทางแล้ว
ทล. จะเร่งตรวจสอบสาเหตุของอุบัติเหตุครั้งนี้อย่างละเอียด โดยจะตั้งกรรมการตรวจสอบ วิเคราะห์สาเหตุที่เกิดขึ้นโดยวิศวกรผู้เชี่ยวชาญ ให้รายงานผลภายใน 14 วัน ขณะเดียวกัน ก็ได้สั่งการให้กองทางหลวงพิเศษระหว่างเมือง เร่งดําเนินการทั้งการจัดเจ้าหน้าที่อํานวยความสะดวกและระบายรถหน้าด่านพร้อมเร่งซ่อมแซมปรับปรุงด่านให้กลับมาใช้งานได้ดังเดิม โดยได้เน้นย้ําให้ซ่อมแซมและเสริมความแข็งแรงของโครงสร้างด้วย เพื่อความปลอดภัยของผู้ใช้ทางและเจ้าหน้าที่หน้าด่านต่อไป
จากเหตุการณ์ดังกล่าว ทล. มีความจําเป็นต้องปิดการจราจรบริเวณตู้เก็บเงินค่าธรรมเนียมตู้ที่ 1 และ 2 บริเวณด่านบางปะกง (ขาเข้า) ทําให้สามารถใช้ช่องการจราจรได้เพียง 1 ช่องทางเท่านั้น และจะสามารถเปิดให้บริการเพิ่มอีก 1 ช่องทาง รวมเป็น 2 ช่องทางได้ภายในวันนี้ (1 สิงหาคม 2565)
ทล. ขออภัยกับเหตุการณ์ที่เกิดขึ้นในครั้งนี้
รัฐบาลไทย-ข่าวทำเนียบรัฐบาล-โฆษกรัฐบาลวอนม็อบ อย่าทำผิดกฏหมาย ชี้เรียกร้องประชาธิปไตยแต่ต้องยึดหลักกฎหมาย หวั่นรวมตัวจำนวนมากเสี่ยงแพร่ระบาดโควิด-19 ย้ำ นายกฯ พร้อมแจงศึกซักฟอกทุกข้อกล่าวหา
วันเสาร์ที่ 28 สิงหาคม 2564
โฆษกรัฐบาลวอนม็อบ อย่าทําผิดกฏหมาย ชี้เรียกร้องประชาธิปไตยแต่ต้องยึดหลักกฎหมาย หวั่นรวมตัวจํานวนมากเสี่ยงแพร่ระบาดโควิด-19 ย้ํา นายกฯ พร้อมแจงศึกซักฟอกทุกข้อกล่าวหา
โฆษกรัฐบาลวอนม็อบ อย่าทําผิดกฏหมาย ชี้เรียกร้องประชาธิปไตยแต่ต้องยึดหลักกฎหมาย หวั่นรวมตัวจํานวนมากเสี่ยงแพร่ระบาดโควิด-19 ย้ํา นายกฯ พร้อมแจงศึกซักฟอกทุกข้อกล่าวหา
วันนี้ 28 ส.ค. 64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายณัฐวุฒิ ใสยเกื้อ แกนนําเครือข่ายไล่ประยุทธ์ (อ.ห.ต.) เตรียมจัดกิจกรรมชุมนุมใหญ่ “Car Mob – Call Out” ในวันอาทิตย์ที่ 29 สิงหาคมว่า ขณะนี้อยู่ระหว่างการบริหารราชการด้วย พ.ร.ก.ฉุกเฉินฯ เพื่อควบคุมและป้องกันการแพร่ระบาดของโควิด-19 การรวมกลุ่มกันของคนจํานวนมากถือว่าเป็นการละเมิด พ.ร.ก.ฉุกเฉินฯ ซึ่งจะมีความผิดทางอาญา โทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ เพราะมีความเสี่ยงต่อการแพร่ระบาดของโควิด-19 ด้วย จึงอยากฝากไปยังกลุ่มผู้ชุมนุมว่าไม่อยากให้ทําผิดกฎหมาย รวมทั้งไม่ละเมิดสิทธิผู้อื่น โดยเฉพาะประชาชนส่วนใหญ่ที่ใช้รถ ใช้ถนน และการจราจรต่าง ๆ ทั้งนี้ ในระหว่างวันที่ 31 สิงหาคม – 2 กันยายน 2564 นี้ จะมีการเปิดอภิปรายทั่วไปเพื่อลงมติไม่ไว้วางใจรัฐมนตรีเป็นรายบุคคล ในการประชุมสภาผู้แทนราษฎร ซึ่งผู้ชุมนุมหรือผู้ที่เห็นต่างทางการเมือง สามารถนําเสนอความคิดเห็นต่าง ๆ ผ่านผู้แทนราษฎร เพื่อสอบถามนายกรัฐมนตรี หรือรัฐมนตรี เกี่ยวกับการดําเนินงานของรัฐบาลได้ตามวิถีประชาธิปไตยสากล
นายธนกร กล่าวอีกว่า พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความห่วงใยต่อการชุมนุมในแต่ละครั้ง โดยเฉพาะความปลอดภัยทั้งของผู้ชุมนุมและเจ้าหน้าที่ ซึ่งอาจกลายเป็นคลัสเตอร์การแพร่ระบาดของโรคโควิด-19 ได้ ที่ผ่านมาจึงกําชับเจ้าหน้าที่ให้ใช้ความอดทนสูงสุดในดูแลการชุมนุม และทํางานโดยยึดหลักสากล อย่างไรก็ตาม สําหรับการอภิปรายไม่ไว้วางใจนั้น พล.อ.ประยุทธ์พร้อมชี้แจงในทุกข้อกล่าวหา ซึ่งถือเป็นโอกาสที่ดีที่ประชาชนจะได้รับทราบข้อเท็จจริงถึงการทํางานของรัฐบาลที่มุ่งแก้ปัญหาโควิด-19 และเดินหน้าเยียวยาทางเศรษฐกิจด้วย เพราะนายกรัฐมนตรีย้ําเสมอว่า ความเดือดร้อนของพี่น้องประชาชนไม่ใช่เรื่องของผลประโยชน์ทางการเมือง และประชาธิปไตยก็ต้องมีกฎหมาย
-------------------
รัฐบาลไทย-ข่าวทำเนียบรัฐบาล-ใช้สิทธิ คนละครึ่ง-ยิ่งใช้ยิ่งได้ ผ่านฟู้ดเดลิเวอรี่
วันจันทร์ที่ 4 ตุลาคม 2564
ใช้สิทธิ คนละครึ่ง-ยิ่งใช้ยิ่งได้ ผ่านฟู้ดเดลิเวอรี่
วันจันทร์ที่ 4 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (4 ต.ค.64) เป็นวันแรกที่รัฐบาลเปิดระบบให้ประชาชนสามารถใช้สิทธิโครงการคนละครึ่ง และยิ่งใช้ยิ่งได้ ในการซื้ออาหารและเครื่องดื่มผ่านแพลตฟอร์มฟู้ดเดลิเวอรี่ โดยเข้าแอปพลิเคชัน “เป๋าตัง” กดที่แบนเนอร์ “ฟู้ดเดลิเวอรี่” ซึ่งอยู่ในหน้าหลักหรือหน้าใช้สิทธิโครงการ เลือกเมนู“สั่งผ่านฟู้ดเดลิเวอรี่แพลตฟอร์ม” แล้วเลือกผู้ให้บริการ หรือ กด “ค้นหาเมนูหรือร้านอาหาร” เพื่อเลือกซื้ออาหาร ระบบจะเชื่อมไปยังแอปพลิเคชันของฟู้ดเดลิเวอรี่ เพื่อสั่งอาหารจากร้านที่เข้าร่วมโครงการโดยผู้ซื้อจะต้องชําระค่าส่งก่อนจากนั้นจะได้รับการแจ้งเตือนใน g-Wallet ให้กดปุ่มชําระเงิน ซึ่งจะต้องดําเนินการภายใน 5 นาที ทั้งนี้ โครงการสนับสนุนเฉพาะค่าอาหารและเครื่องดื่มเท่านั้นไม่ครอบคลุมค่าใช้จ่ายอื่น โดยประชาชนใช้จ่ายได้ถึงวันที่ 31 ธ.ค.64
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ครม. เห็นชอบปรับเงื่อนไขโครงการบ้านล้านหลัง เฟส 2 ขยายเพดานวงเงินกู้เป็น 1.5 ล้านบาท
วันอังคารที่ 7 มิถุนายน 2565
​ครม. เห็นชอบปรับเงื่อนไขโครงการบ้านล้านหลัง เฟส 2 ขยายเพดานวงเงินกู้เป็น 1.5 ล้านบาท
​ครม. เห็นชอบปรับเงื่อนไขโครงการบ้านล้านหลัง เฟส 2 ขยายเพดานวงเงินกู้เป็น 1.5 ล้านบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 7 มิถุนายน 2565 ครม. เห็นชอบปรับเงื่อนไขการปล่อยสินเชื่อโครงการสินเชื่อเพื่อที่อยู่อาศัยแห่งรัฐ หรือโครงการบ้านล้านหลัง ระยะที่ 2 ตามที่กระทรวงการคลังเสนอ โดยปรับเงื่อนไขในการปล่อยสินเชื่อของธนาคารอาคารสงเคราะห์ (ธอส.) จากเดิมที่กําหนดราคาซื้อขายหลักประกันต่อหน่วยและวงเงินกู้สูงสุดต่อรายไม่เกิน 1,200,000 บาท ปรับเป็นไม่เกิน 1,500,000 บาท เพื่อสนับสนุนให้ประชาชนผู้มีรายได้น้อยมีที่อยู่อาศัยเป็นของตนเอง สําหรับผลการดําเนินงานโครงการบ้านล้านหลัง ระยะที่ 2 ณ วันที่ 29 มี.ค.2565 ธอส.อนุมัติสินเชื่อไปแล้ว จํานวน 12,007 ราย วงเงินรวม 10,281.30 ล้านบาท จากกรอบวงเงินโครงการทั้งสิ้น 20,000 ล้านบาท ส่วนวงเงินคงเหลือภายใต้โครงการดังกล่าวจํานวน 9,718.70 ล้านบาท ธอส.จะดําเนินการปล่อยสินเชื่อต่อไป
รัฐบาลไทย-ข่าวทำเนียบรัฐบาล-"กห. เร่งระดมทรัพยากรเสริมจัดตั้ง รพ.สนามเพิ่มในหน่วยทหาร วอนร่วมรับผิดชอบลดภาระแพทย์พยาบาล"
วันอังคารที่ 20 กรกฎาคม 2564
"กห. เร่งระดมทรัพยากรเสริมจัดตั้ง รพ.สนามเพิ่มในหน่วยทหาร วอนร่วมรับผิดชอบลดภาระแพทย์พยาบาล"
พล.ท.คงชีพ ตันตระวาณิชย์ โฆษก กห. เปิดเผยถึง สถานภาพ รพ.สนาม ที่ กห.
โดยทุกเหล่าทัพสนับสนุนจัดตั้งขึ้นปัจจุบัน ได้ใช้อาคารสถานที่ในหน่วยทหาร ที่มีที่ตั้งกระจายอยู่ใน กทม.และปริมณฑล รวมทั้งอีก 24 จว.ทั่วประเทศ จํานวน 34 แห่ง รองรับผู้ป่วยได้ 6,135 เตียง ซึ่งกองทัพได้จัดกําลังพล บุคลากรทางการแพทย์ทหาร ทํางานร่วมกับ สธ.และ กทม. ดูแลประชาชนในพื้นที่ชุมชนต่างๆที่มีการแพร่ระบาด เพื่อนําเข้าสู่ระบบการรักษาอย่างต่อเนื่องมา ตั้งแต่ เม.ย.63
นอกจากนั้น กองทัพ ยังได้จัดกําลังทหาร บุคลากรทางการแพทย์ทหาร รวมทั้งเตียง เครื่องนอน และสิ่งอุปกรณ์ต่างๆ เข้าไปเสริมจัดตั้ง รพ.สนามในพื้นที่ต่างๆ เช่น รพ.สนามบุษราคัม รพ.สนามบางขุนเทียน รพ.สนามวัฒนาแฟคตอรี่ สมุทรสาคร และ รพ.สนามอื่นๆ อีก 5 แห่ง
อย่างไรก็ตาม ในวิกฤตของสถานการณ์การแพร่ระบาดของโรคที่ยังรุนแรง พล.อ.ประยุทธ์ จันทร์โอชา นรม.และ รมว.กห. ได้สั่งการให้ทุกเหล่าทัพ ระดมทรัพยากรขยายขีดความสามารถ รพ.สนามที่มีอยู่เดิมและจัดตั้ง รพ.สนามในหน่วยทหารเพิ่มขึ้น เพื่อรองรับผู้ป่วยสีเขียวที่มีเพิ่มขึ้นในพื้นที่ต่างๆอย่างต่อเนื่องโดยเฉพาะ กทม.และปริมณฑล
ซึ่งปัจจุบันทุกเหล่าทัพ อยู่ระหว่างเตรียมพื้นที่และระดมบุคลากรทางการแพทย์แถว 2 และอาสาสมัครเข้ามาช่วย โดยประสานการทํางานร่วมกับสาธารณสุขในพื้นที่อย่างใกล้ชิด ทั้งนี้มีความจําเป็นต้อง เตรียมพื้นที่ให้เหมาะสมแยกจากทหารและชุมชนในหน่วย เพื่อให้การแยกผู้ป่วยควบคุมโรคออกจากชุมชนสามารถจํากัดได้ใน รพ.สนามของหน่วยทหาร พร้อมกันนี้ ได้เตรียมการฝึกอบรมเจ้าหน้าที่เสนารักษ์ประจําหน่วยทหาร เข้าสนับสนุน กทม.และ จว.พื้นที่สีแดงเข้ม ดูแลสถานที่แยกรักษาตัวชุมชน ( Home Isolation )
โฆษก กห.กล่าวยืนยัน ถึงการทําหน้าที่ของกําลังทหารทุกนายในกองทัพว่า ยังสนับสนุนและทํางานร่วมกับ สธ.และหน่วยงานอื่นๆต่อสู้กับโรคระบาดรุนแรงโควิท-19 ที่เกิดขึ้นอย่างต่อเนื่องตั้งแต่ต้นมา โดยถือเป็นภัยคุกคามรูปแบบใหม่ที่มีผลกระทบร้ายแรงกับประชาชนในทุกมิติเป็นวงกว้าง และเป็นเวลาที่เราทุกคนต้องการความร่วมมือร่วมใจเป็นหนึ่งเดียวกันอย่างสูงสุดจากทุกฝ่าย ช่วยกันดูแลกันและกัน ไม่สร้างปัญหาให้สถานการณ์เลวร้ายลง รวมทั้งต้องมีความรับผิดชอบตนเองและสังคมมากขึ้น เพื่อหยุดและ ควบคุมวิกฤตสถานการณ์ครั้งนี้ให้ผ่านไปด้วยกัน
รัฐบาลไทย-ข่าวทำเนียบรัฐบาล-รมว.สุชาติ ส่ง 5 เสือแรงงาน มอบเงินช่วยครอบครัวสาวไทยตกตึกที่โอมาน พร้อมร่วมพิธีสวดศพที่สกลนคร
วันศุกร์ที่ 10 มิถุนายน 2565
รมว.สุชาติ ส่ง 5 เสือแรงงาน มอบเงินช่วยครอบครัวสาวไทยตกตึกที่โอมาน พร้อมร่วมพิธีสวดศพที่สกลนคร
รมว.สุชาติ ส่ง 5 เสือแรงงาน มอบเงินช่วยครอบครัวสาวไทยตกตึกที่โอมาน พร้อมร่วมพิธีสวดศพที่สกลนคร
นายสุชาติชมกลิ่นรัฐมนตรีว่าการกระทรวงแรงงานเปิดเผยถึงกรณีที่น้องแพรวหรือน.ส.ศุภรัตน์งันลาโสมอายุ30ปีสาวไทยที่ประสบอุบัติเหตุพลัดตกลงมาจากตึกสูง4ชั้นที่เมืองเบลล่าประเทศโอมานเมื่อวันที่27พฤษภาคมที่ผ่านมาและกระทรวงแรงงานได้ให้น.ส.ปาลิดาร่วมคําอัครราชทูตที่ปรึกษาฝ่ายแรงงานประจําสถานเอกอัครราชทูตณกรุงอาบูดาบีช่วยแจ้งประสานไปยังสถานเอกอัครราชทูตณกรุงมัสกัตเพื่อนําร่างของผู้เสียชีวิตกลับมาบ้านตามความประสงค์ของญาติซึ่งเมื่อวันที่8มิถุนายนที่ผ่านมากระทรวงแรงงานได้ให้นายสมชายมรกตศรีวรรณผู้ตรวจราชการกระทรวงแรงงานเดินทางพร้อมเจ้าหน้าที่สํานักประสานความร่วมมือระหว่างประเทศด่านตรวจคนงานสุวรรณภูมิเจ้าหน้าที่ท่าอากาศยานสุวรรณภูมิที่ได้ให้การดูแลอํานวยความสะดวกทั้งเจ้าหน้าที่รวมทั้งมูลนิธิเพชรเกษมที่ได้รับการประสานจากสํานักงานแรงงานจังหวัดสกลนครมารับศพน้องแพรวที่สนามบินสุวรรณภูมินําส่งกลับถึงภูมิลําเนาที่อ.เต่างอยจ.สกลนคร
ต่อมาในช่วงเย็นของวันที่9มิถุนายนที่ผ่านมานายสุชาติชมกลิ่นรมว.แรงงานได้มอบหมายให้หัวหน้าส่วนราชการหน่วยงานในสังกัดกระทรวงแรงงานจังหวัดสกลนครเช่นแรงงานจังหวัดสกลนครจัดหางานจังหวัดพัฒนาฝีมือแรงงานสวัสดิการและคุ้มครองแรงงานจังหวัดและประกันสังคมจังหวัดเข้าร่วมพิธีสวดพระอภิธรรมศพน้องแพรวโดยมีนางจุรีรัตน์เทพอาสน์ผู้ว่าราชการจังหวัดสกลนครเป็นเจ้าภาพสวดพระอภิธรรมพร้อมด้วยนายอําเภอเต่างอยตลอดจนเพื่อบ้านญาติพี่น้องเข้าร่วมด้วยโอกาสนี้รมว.แรงงานได้มอบหมายให้นางณัฐกฤตาดาหาร แรงงานจังหวัดสกลนครพร้อมด้วยหัวหน้าส่วนราชการหน่วยงานในสังกัดกระทรวงแรงงานมอบเงินช่วยเหลือครอบครัวน.ส.ศุภรัตน์จํานวน20,000บาทซึ่งสร้างความซาบซึ้งแก่ครอบครัวและญาติพี่น้องของน้องแพรวเป็นอย่างมากที่รัฐบาลกระทรวงแรงงานกระทรวงการต่างประเทศและหน่วยงานที่เกี่ยวข้องสามารถประสานจนนําศพกลับบ้านได้สําเร็จ
ส่วนความคืบหน้าทางคดีรมว.แรงงานยังได้ให้อัครราชทูตที่ปรึกษาฝ่ายแรงงานประจําสถานเอกอัครราชทูตณกรุงอาบูดาบีประสานการทํางานอย่างใกล้ชิดกับสถานเอกอัครราชทูตณกรุงมัสกัตประเทศโอมานเมื่อเจ้าหน้าที่ตํารวจได้ข้อสรุปแล้วจะรายงานความคืบหน้าให้ทราบต่อไป
+++++++++++++++++++
กองเผยแพร่และประชาสัมพันธ์
10มิถุนายน2565
รัฐบาลไทย-ข่าวทำเนียบรัฐบาล-เตือน รับจ้างเปิดบัญชีธนาคารให้คนอื่น ระวัง! โทษทั้งจำ - ปรับ พบเห็นกระทำผิดแจ้งสายด่วน 191, 1599
วันอังคารที่ 5 ตุลาคม 2564
เตือน รับจ้างเปิดบัญชีธนาคารให้คนอื่น ระวัง! โทษทั้งจํา - ปรับ พบเห็นกระทําผิดแจ้งสายด่วน 191, 1599
....
สํานักงานตํารวจแห่งชาติ ขอเตือนผู้ที่คิดจะรับจ้างเปิดบัญชีธนาคาร หรือมอบบัญชีธนาคารของตนให้บุคคลอื่น นําไปใช้ในการกระทําความผิด เจ้าของบัญชีธนาคารอาจถูกดําเนินคดีอาญาได้ ดังนี้
.
1. ฐานะตัวการร่วมในการกระทําความผิด ต้องระวางโทษตามที่กฎหมายกําหนดไว้ สําหรับความผิดนั้น ตามประมวลกฎหมายอาญา มาตรา 83
.
2. ผู้สนับสนุนในการกระทําความผิด ต้องระวางโทษสองในสามส่วน ของโทษที่กฎหมายกําหนดไว้สําหรับความผิดนั้น ตามประมวลกฎหมายอาญา มาตรา 86
.
สําหรับความผิดฐานฟอกเงิน ต้องระวางโทษจําคุก 1 - 10 ปี หรือปรับตั้งแต่ 20,000 - 200,000 บาท หรือทั้งจําทั้งปรับ ตาม พ.ร.บ.ป้องกันและปราบปรามการฟอกเงิน พ.ศ. 2542
.
ขอความร่วมมือประชาชน หากพบเห็นการกระทําที่เกี่ยวกับการซื้อขาย หรือแลกเปลี่ยนบัญชีธนาคาร เพื่อนําไปใช้ในการกระทําความผิด กรุณาแจ้ง
☎️สายด่วน 191
☎️สายด่วนสํานักงานตํารวจแห่งชาติ 1599
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงวัฒนธรรม เป็นประธานมอบเกียรติบัตรประกาศยกย่ององค์กรคุณธรรม สำนักงานปลัดกระทรวงวัฒนธรรมและสำนักงานรัฐมนตรี ประจำปีงบประมาณ พ.ศ. ๒๕๖๔ และมอบเกียรติบัตรบุคคลคุณธรรม
วันอังคารที่ 11 มกราคม 2565
ปลัดกระทรวงวัฒนธรรม เป็นประธานมอบเกียรติบัตรประกาศยกย่ององค์กรคุณธรรม สํานักงานปลัดกระทรวงวัฒนธรรมและสํานักงานรัฐมนตรี ประจําปีงบประมาณ พ.ศ. ๒๕๖๔ และมอบเกียรติบัตรบุคคลคุณธรรม
ปลัดกระทรวงวัฒนธรรม เป็นประธานมอบเกียรติบัตรประกาศยกย่ององค์กรคุณธรรม สํานักงานปลัดกระทรวงวัฒนธรรมและสํานักงานรัฐมนตรี ประจําปีงบประมาณ พ.ศ. ๒๕๖๔ และมอบเกียรติบัตรบุคคลคุณธรรม สํานักงานปลัดกระทรวงวัฒนธรรม
วันที่ ๑๑ มกราคม ๒๕๖๕ เวลา ๑๒.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานมอบเกียรติบัตรประกาศยกย่ององค์กรคุณธรรม สํานักงานปลัดกระทรวงวัฒนธรรมและสํานักงานรัฐมนตรี ประจําปีงบประมาณ พ.ศ. ๒๕๖๔ และมอบเกียรติบัตรบุคคลคุณธรรม สํานักงานปลัดกระทรวงวัฒนธรรม
ประกอบด้วย ๑.ระดับองค์กรคุณธรรมต้นแบบ จํานวน ๑๐ หน่วยงาน ได้แก่ กองกลาง กลุ่มตรวจสอบภายใน กองกฎหมาย กองเฝ้าระวังทางวัฒนธรรม กองยุทธศาสตร์และแผนงาน กองตรวจราชการ ศูนย์เทคโนโลยีสารสนเทศและการสื่อสาร ศูนย์ปฏิบัติการต่อต้านการทุจริต สํานักงานรัฐมนตรีและกองการต่างประเทศ ๒.ระดับองค์กรคุณธรรม จํานวน ๒ หน่วยงาน ได้แก่ กลุ่มพัฒนาระบบบริหาร กองพิธีการศพที่ได้รับพระราชทาน
นอกจากนี้ยังได้มอบเกียรติบัตรประกาศยกย่องบุคคลตัวอย่างด้านคุณธรรม(ความซื่อสัตย์ สุจริต) ให้แก่ นางสาวพรธิดารัตน์ หนูแสง สังกัดกองยุทธศาสตร์และแผนงาน และนางสาวอรวรรณ ประทุมมาตร์ สังกัดกองกลาง เนื่องจากเมื่อวันที่ ๑๑ ตุลาคม ๒๕๖๔ บุคลากรดังกล่าวเก็บกระเป๋าสตางค์ ของนายรัชตบูรณ์ ไทยแหลมทอง ได้และนําส่งสถานีตํารวจเพื่อตามหาเจ้าของ ซึ่งได้สร้างชื่อเสียงและภาพลักษณ์ที่ดีให้กับกระทรวงวัฒนธรรม โดยมี นายประสพ เรียงเงิน รองปลัดกระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม ผู้บริหาร และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-สธ.รับมอบชุดน้ำยาตรวจหาเชื้อโควิด 19 แบบ RT-PCR 25,000 ชุด จาก ม.สยาม
วันอังคารที่ 4 มกราคม 2565
สธ.รับมอบชุดน้ํายาตรวจหาเชื้อโควิด 19 แบบ RT-PCR 25,000 ชุด จาก ม.สยาม
กระทรวงสาธารณสุขรับมอบชุดน้ํายาตรวจหาเชื้อโควิด 19 แบบ RT-PCR 25,000 ชุด จากมหาวิทยาลัยสยาม มอบให้โรงพยาบาลในสังกัดกระทรวงสาธารณสุข 5 แห่ง นําไปใช้ตรวจหาเชื้อให้กับประชาชน
วันนี้ (4 มกราคม 2565) ที่สํานักงานปลัดกระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร รับมอบชุดน้ํายาตรวจหาเชื้อโควิด 19 แบบ RT-PCR จํานวน 25,000 ชุด มูลค่ากว่า 4 ล้านบาท จาก ดร.พรชัย มงคลวนิช อธิการบดีมหาวิทยาลัยสยาม Dr. CHO JCHO ผู้ช่วยอธิการบดีมหาวิทยาลัยสยาม และคณะ และกล่าวว่า น้ํายาตรวจหาเชื้อโควิด 19 แบบ RT-PCR ที่ได้รับมอบในวันนี้ มีประโยชน์กับสถานการณ์ปัจจุบันมาก เนื่องจากเริ่มพบผู้ติดเชื้อเพิ่มขึ้น ทําให้มีความจําเป็นต้องมีการตรวจหาเชื้อมากขึ้น ซึ่งกระทรวงสาธารณสุขจะเร่งจัดส่งให้กับโรงพยาบาลพระนั่งเกล้า โรงพยาบาลกําแพงเพชร โรงพยาบาลราชบุรี โรงพยาบาลนครปฐม และโรงพยาบาลบ้านโป่ง เพื่อสนับสนุนการดําเนินงานของบุคลากรทางการแพทย์ต่อไป
************************************** 4 มกราคม 2565
รัฐบาลไทย-ข่าวทำเนียบรัฐบาล-ออมสิน ส่งเสริมให้คนไทยออมยาว ออกเงินฝากเผื่อเรียกพิเศษ ผลตอบแทนสูงสุด 5% ต่อปี ออมนาน 30 เดือน ไม่เสียภาษี ไม่จำกัดวงเงินฝาก
วันอังคารที่ 26 กรกฎาคม 2565
ออมสิน ส่งเสริมให้คนไทยออมยาว ออกเงินฝากเผื่อเรียกพิเศษ ผลตอบแทนสูงสุด 5% ต่อปี  ออมนาน 30 เดือน ไม่เสียภาษี ไม่จํากัดวงเงินฝาก
ธนาคารออมสินออกผลิตภัณฑ์เงินฝากเผื่อเรียกพิเศษ 2.5 ปี เงินฝากที่มีระยะเวลาฝาก 30 เดือน ให้ผลตอบแทนจูงใจด้วยอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกําหนด สูงสุด 5.00%
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารมุ่งมั่นทําหน้าที่ในบทบาทธนาคารเพื่อสังคมในทุกมิติ รวมถึงมิติด้านการออม ส่งเสริมให้คนไทยเห็นคุณค่าให้ความสําคัญกับการออมเงิน ด้วยกลไกเสริมสร้างวินัยทางการเงินให้กับประชาชนทุกช่วงวัย พร้อมกับแนะนําการวางแผนการออมที่ถูกวิธี อีกทั้งได้ออกผลิตภัณฑ์เงินฝากที่ให้ผลตอบแทนคุ้มค่า พร้อมสิทธิประโยชน์ที่น่าสนใจ เพื่อจูงใจให้ฝากเงิน ซึ่งเป็นหนึ่งในกลไกการขับเคลื่อนภาคสังคมที่ธนาคารออมสินใส่ใจเพื่อให้คนไทยมีคุณภาพชีวิตที่ดี และมีความยั่งยืน
ล่าสุดนี้ ธนาคารออกผลิตภัณฑ์เงินฝากเผื่อเรียกพิเศษ 2.5 ปี เงินฝากที่มีระยะเวลาฝาก 30 เดือน ให้ผลตอบแทนจูงใจด้วยอัตราดอกเบี้ยแบบ Step Up จ่ายดอกเบี้ยเพิ่มขึ้นตามช่วงเวลาที่ธนาคารกําหนด สูงสุด 5.00% กําหนดอัตราดอกเบี้ยเดือนที่ 1-6 = 0.625% ต่อปี เดือนที่ 7-12 = 1.00% ต่อปี เดือนที่ 13-24 = 1.25% ต่อปี และเดือนที่ 25-30 = 5.00% คิดเป็นอัตราดอกเบี้ยเฉลี่ย 1.83% ต่อปี (ไม่ต้องเสียภาษี) ซึ่งเทียบเท่าดอกเบี้ยเงินฝากประจํา 2.15% ต่อปี ทั้งนี้เปิดรับฝากเฉพาะบุคคลธรรมดาอายุ 7 ปึขึ้นไป เปิดบัญชีขั้นต่ํา 1,000 บาท (1 คนเปิดบัญชีได้มากกว่า 1 บัญชี) เปิดรับฝากตั้งแต่บัดนี้เป็นต้นไป ที่ธนาคารออมสินทุกสาขาทั่วประเทศ
เงินฝากเผื่อเรียกพิเศษ 2.5 ปี เป็นเงินออมที่มีจุดเด่นคือ ให้ผลตอบแทนสูง ไม่จํากัดวงเงินฝาก ยิ่งฝากจํานวนมากยิ่งได้ผลตอบแทนมาก ฝากครบตามกําหนดยิ่งได้ผลตอบแทนเพิ่มขึ้น ธนาคารจ่ายดอกเบี้ยทุก 6 เดือน หากเกิดเหตุฉุกเฉินสามารถถอนเงินเมื่อไหร่ก็ได้ โดยได้ดอกเบี้ยตามระยะเวลาที่ฝากจริง ที่สําคัญคือ ดอกเบี้ยที่ได้รับจะไม่ถูกหักภาษี
สอบถามรายละเอียดเพิ่มเติมได้ที่ GSB Contact Center โทร. 1115 และที่ facebook : GSB Society